Artjärvi

**Artjärvi** () on Orimattilan kaupunkiin kuuluva pitäjä Päijät-Hämeen maakunnassa. Artjärven kunta oli perustettu vuonna 1866, ja se oli itsenäinen vuoden 2010 loppuun asti. Artjärven keskus ja ainoa taajama on Artjärven kirkonkylä, jonka taajama-alueella asui yhteensä 424 ihmistä vuonna 2018. Ennen kuntaliitosta Orimattilaan Artjärven naapurikuntia olivat Iitti, Lapinjärvi, Myrskylä ja Orimattila.

Suurimmaksi osaksi Artjärvellä sijaitsee Pyhäjärvi, joka on keskisyvyydellä mitattuna Suomen toiseksi syvin järvi.

## Historia

Varhaisimmat ihmisasutuksen merkit Artjärven seudulta ovat kivikaudelta. Vakinainen asutus on alueelle muodostunut 1200- ja 1300- luvuilla. Väestöä saapui etenkin Hämeestä, mutta myös Kymijoen itäpuolelta Karjalasta. Keskiajalla Artjärvi kuului hallinnollisesti Hämeeseen. Vuonna 1557 Artjärven neljännekseksi kutsuttu pitäjä erotettiin Hämeen Hollolan emopitäjästä ja liitettiin Porvoon linnalääniin Pernajan pitäjään. Muutosten taustalla olivat kirkolliset yhteydet. Hattujen sodan jälkeen Turun rauhassa Artjärvi siirtyi Kymenkartanon lääniin ja 1831 Uudenmaan lääniin. 

Artjärven seutu kuului Pernajan seurakuntaan ja vuosina 1575-1865 Pernajasta eronneeseen Lapinjärven seurakuntaan. Ensimmäinen kirkko rakennettiin vuonna 1635 (tai 1636).  Aluksi Lapinjärven pappi kävi saarnaamassa, mutta vuonna 1667 Aksel Majanderista tuli seurakunnan ensimmäinen oma kappalainen. 

Nyttemmin Artjärvellä toimii evankelisluterilainen Artjärven kappeliseurakunta, joka ollut kuntaliitoksesta lähtien osa Orimattilan seurakuntaa.

## Kylät
Artjärvellä on 5 maarekisterikylää (tieto vuodelta 1967):

## Elinkeinot

Artjärven entisen kunnan alueen suurin työnantaja on Ruskovilla Oy. Artjärven työpaikat jakautuivat alkutuotantoon (36,6&nbsp;%), jalostukseen (20,8&nbsp;%) ja palveluihin (39,9&nbsp;%). Muita työpaikkoja oli 3,1&nbsp;%.

## Nähtävyydet

*Sibelius-muistomerkki
*J. Alfred Tannerin muistomerkki
*Artjärven kotiseutumuseo 
*Päälliköntalo, Artjärven reservikomppanian päällikön entinen virkatalo. Alueella on myös veteraanimuistomerkki ja sen vieressä museotykki, Canon de 155 C Mle 1915 St. Chamond
*Viljamakasiini
*Artjärven kirkko
*Struven ketjun mittauspiste *Willikkala*, joka sijaitsee *Paskakettu*-nimisellä mäellä ()

Artjärvellä on Ursan Tähtikallion havaintokeskus, jossa on  päärakennus, kolme tähtitornia ja ohjausrakennus. Keskuksen tarkoituksena on palvella Ursan jäsenistöä, toimia kouluopetuksen ja aikuiskasvatuksen tukena ja luoda puitteet harrastustoimintaan. Kunta on tehnyt Ursan kanssa yhteistyösopimuksen. Samassa paikassa on myös Viestikallion alue, jossa on monenlaisia radiolaitteita.


Artjärven kirkko 2.jpg|Artjärven kirkko.
Pyhäjärvi 2.jpg|Näkymä paikalliselle Pyhäjärvelle.
Vuorenmäen koulu - Salmelantie 222, Artjärvi - Orimattila.jpg|Vuorenmäen koulu.
Tähtikallio observatory at Artjärvi.jpeg|Tähtikallion havaintokeskuksen tähtitorni.


## Tunnettuja artjärveläisiä henkilöitä
*Daniel Edvard Duncker (1835–1894), talonpoikaissäädyn valtiopäivämies
* Leena Pylkkänen (s. 1956), urheilija
* J. Alfred Tanner (1884–1927), rakennusmestari ja musiikkimies
* Valtteri Virmajoki (1901–1961), näyttelijä.

## Kulttuuri
### Murre
Artjärven alueella puhutun kielen perustana on kaakkoishämäläinen murre, joka kuuluu hämäläismurteisiin. Artjärven murre kuuluu kaakkoishämäläisen murteen Iitin ryhmään. 

### Ruokakulttuuri
Artjärven pitäjäruoiksi nimettiin 1980-luvulla *[[mutti|hernesmutti]]* ja uunikala sekä piimän ja talkkunan sekoitus *latku*.

## Katso myös
*Artjärven kunnanvaltuusto
*Artjärven neljänneskunta

## Lähteet

## Aiheesta muualla

* Artjärven kunnan kotisivut 
* Tietoja seurakunnista Suomen Sukututkimusseuran sivustolla